กำลังเป็นนักการเมืองเต็มตัว
พักใจสักนิด ไม่ต้องคิดมาก,ผมไม่ได้ว่าเองนะครับแต่เป็น พล.อ.ประยุทธ์ จันทร์โอชา นายกฯ วาดลีลาส่งผ่านไปถึงบรรดานักการเมืองที่กำลังเกรี้ยวกราดกับคำสั่ง คสช. ม.44 ว่าด้วยการปลดล็อกการเมือง,หรือเน้นให้แคบลงไปนิดก็คือ นายอภิสิทธิ์ เวชชาชีวะ หัวหน้าพรรคประชาธิปัตย์ที่ออกอาการไม่พอใจมากเป็นพิเศษ,ขนาดท้าทายให้มีความกล้าหาญแบบชายชาติทหารประกาศมาเลยว่ารีเซ็ตพรรคการเมืองและเลื่อนการเลือกตั้ง,เผอิญที่ว่าวันนี้ พล.อ.ประยุทธ์ เกิดขบวนการเปลี่ยนผ่านจากความเป็น ทหาร ไปเป็น นักการเมือง เต็มตัวแล้ว,ก็เลยงัดวิชา การเมือง ออกมาด้วยลีลาไม่ธรรมดา,ขอให้ดูคำสั่งให้ดีๆ อย่าไปหาจุดอ่อนหรือจุดแข็ง แต่ทุกอย่างต้องการให้เกิดความเรียบร้อย พักใจสักนิดนึง ไม่ต้องคิดมาก ถ้ายังมีอุดมการณ์อยู่ประชาชนยังคงนิยมท่านไม่ต้องไปกังวล,อยากให้ทุกอย่างในปีหน้าเป็นปีแห่งการเตรียมการไปสู่ประชาธิปไตยที่มีธรรมาภิบาล ตรงนี้ทำเองไม่ได้,โรดแม็ปที่สำคัญที่สุดก็คือ การประกาศใช้กฎหมายเกี่ยวกับการเลือกตั้ง วันนี้มีเหลือกฎหมายเกี่ยวกับการเลือกตั้งอีก 2 ฉบับ ที่ สนช. กำลังพิจารณาของ สนช. ทุกอย่างยังไม่เคลื่อนอะไรทั้งสิ้น ขอให้ลดแรงกดดันลงไปหน่อยเถอะ เพราะผมต้องการรักษาสถานการณ์บ้านเมืองให้เป็นไปด้วยความเรียบร้อย,ประชาชนต้องเข้าใจตรงนี้ด้วย,ฟังได้ทั้งหมดนี้ อย่างหนึ่งก็คือการเลือกตั้งมีแน่นอน เพื่อให้เป็นไปตามโรดแม็ป คำสั่ง ม.44 ก็เพื่อให้เกิดความเป็นธรรมให้ทุกพรรคการเมืองอย่าไปคิดอะไรให้มาก,เรื่องสมาชิกพรรคนั้นก็ขึ้นอยู่กับ อุดมการณ์ ของพรรค การเมืองนั้นๆ,ดูแล้วว่ารัฐบาลและ คสช. คงไม่ได้ให้ความสำคัญต่อพรรค การเมืองที่เคลื่อนไหวในเรื่องนี้ ไม่ว่าจะเป็นเพื่อไทยหรือประชาธิปัตย์,ยิ่งประชาธิปัตย์ตอบโต้ เคลื่อนไหวมากเท่าใดก็ยิ่งจะเจอกระบวนท่าพิสดารมากยิ่งขึ้น ไม่เชื่อก็คอยดู,การออกตัวของ พล.อ.ประยุทธ์ จากนี้ไปคงจะเล่นบทนักการเมืองเต็มตัวมากขึ้น การออกไปพบปะประชาชนในรูปแบบ ครม.สัญจรนั้นก็ยิ่งโชว์ลีลานักการเมืองมากเข้าไปทุกที,ตีบทแตกกว่านักการเมืองด้วยซ้ำไป,ผิดจากระยะที่เพิ่งเข้ามาควบคุมอำนาจการปกครองประเทศ ซึ่งยังเล่นบท ทหาร เข้มข้นด้วยท่าทีแข็งกร้าวไม่ได้พูดจาภาษาดอกไม้อย่างปัจจุบัน,ด้วยการเอาอกเอาใจประชาชน เพราะรู้ดีว่าจากนาทีนี้ไปผู้ที่จะชี้ขาด เพื่อนำไปสู่การได้ไปต่อในตำแหน่งนายกฯได้นั้น,ก็คือประชาชนนี่แหละไม่ใช่ใครที่ไหน?,เหมือนก่อนยังใช้บทเข้มกับนักการเมือง เพราะถือว่ามีอำนาจรัฏฐาธิปัตย์ภายใต้กระบอกปืน แต่จากนี้ไปต้องฟังเสียงประชาชนที่ผลักดันให้ไปสู่เป้าหมายได้,จึงไม่สนใจเพื่อไทย-ประชาธิปัตย์ ไม่ให้ราคากันแล้ว,แต่ก็ต้องหาแรงสนับสนุนที่เป็นรูปธรรม นั่นก็คือหาพรรคการเมืองให้มาดำเนินการในเรื่องนี้ผ่านการเลือกตั้งของประชาชน,การส่งสัญญาณถึงประชาชนที่พูดมาหลายครั้งแล้วว่า เลือกให้ดีก็แล้วกัน นั่นเท่ากับว่าใกล้จะถึงเวลาที่ต้องตัดสินใจกันแล้ว,เวลาเปลี่ยน เป้าหมายไม่เปลี่ยน วิธีการก็ต้องเปลี่ยนไป.,สายล่อฟ้า
เผอิญที่ว่าวันนี้ พล.อ.ประยุทธ์ เกิดขบวนการเปลี่ยนผ่านจากความเป็น ทหาร ไปเป็น นักการเมือง เต็มตัวแล้ว
ประยุทธ์ จันทร์โอชา,นักการเมือง,กล้าได้กล้าเสีย,สายล่อฟ้า,คำสั่ง คสช. ม.44